armvectores/hy_wikipedia_2023 huggingface dataset:
Ռազդորսկայա

Ռազդորսկայա (ռուս.՝ Раздорская), ստանիցա Ռուսաստանի Ռոստովի մարզի Ուստ-Դոնեցկի շրջանում։ Ռազդորսկի գյուղական համայնքի վարչական կենտրոնն է։ Դոնի Ռոստով քաղաքից գտնվում է 100 կմ հեռավորության վրա։
1959 թ. տվյալներով բնակչությունը կազմում է 2770 մարդ։ Առաջին անգամ հիշատակվում է 1571 թ.։
Գոմերի ձոր

Գոմերի ձոր, գոգավորություն Հայաստանի Տավուշի մարզի հյուսիսային մասում՝ Սարիգյուղ գյուղից 2,5 կմ հյուսիս-արևելք։


== Ծանոթագրություններ ==
Յոհան Էռնստ Գուններուս

Յոհան Էռնստ Գուններուս (նորվ.՝ Johan Ernst Gunnerus, փետրվարի 26, 1718(1718-02-26), Քրիստիանիա, Նորվեգիա - սեպտեմբերի 25, 1773(1773-09-25), Քրիստիանսուն, Մյորե օգ Ռոմսդալ, Նորվեգիա), նորվեգացի բուսաբան, սնկաբան, կենդանաբան, թռչնաբան, բնագետ, աստվածաբան և եպիսկոպոս։


== Կենսագրություն ==
Յոհան Էռնստ Գուններուսը ծնվել է 1718 թվականի փետրվարի 26-ին Նորվեգիայի մայրաքաղաք Քրիստիանիայում՝ ներկայիս Օսլոյում։
1760 թվականին եղել է Գիտության և գրականության Նորվեգիայի թագավորական ընկերության հիմնադիր անդամներից մեկը։
Յոհան Էռնստ Գուններուսը նամակագրական կապ է ունեց աշխարհահռչակ շվեդ գիտնական Կառլ Լիննեյի հետ։ Այդ նամակագրական կապը տևել է 1761 թվականի ապրիլի 24-ից մինև 1772 թվականի հունիսի 2-ը։
Գիտնականն իր մահկանացուն կնքել է հիսունհինգ տարեկան հասակում՝ 1773 թվականի սեպտեմբերի 23-ին՝ Քրիստիանսունդում։


== Գիտական գործունեություն ==
Յոհան Էռնստ Գուններուսը մասնագիտացել է գիտության ներքոհիշյալ ոլորտներում.

մամուռներ
ջրիմուռներ
սերմնավոր բույսեր
սնկաբանություն


== Ընտիր հրատարակություններ ==
Hans opvækkelige Hyrdebrev til det velærværdige, høj- og vellærde Præsteskab i Tronhjems Stift. J. C. Winding, Trondheim 1758.
De modis adquirendi ius in re et praesertim dominium secundum principia iuris naturalis. Croeker, Jena 1747.
Tractatus Philosophicus De Libertate Scientifice Adornatus, Cuno, Jena 1747.
Beweis von der Wirklichkeit und Einigkeit Gottes aus der Vernunft, Jena 1748.
Beurtheilung des Beweises der vorherbestimmten Übereinstimmung, Jena und Leipzig 1748.
Dissertatio philosophica, in qua demonstratur praescriptionem non esse iuris naturalis. Schill, Jena 1749.
Vollständige Erklärung des Natur- und Völkerrechts. Nach denen beliebten Grundsätzen des Herrn Hofrath Darjes. In Acht Theilen..., Cröcker, Jena 1752.
Unvolkommene Glückseligkeit dieses Lebens. Trauerrede auf Friedrich Georg Wilhelm Stöber. Jena 1753.
Dissertatio philosophica continens caussam Dei, vulgo theodiceam, ratione originis et permissionis mali in mundo habita, Marggraf, Jena 1754.
Institvtiones Theologiae Dogmaticae. Methodo, Uti Dicitur, Systematica, Inter Alia, Ad Vetustiores Theologos Felicius Intelligendos Conscriptae, Hartungius, Jena 1755.
Ars heuristica intellectualis usibus auditorii adcommodata. Mumme, Leipzig 1756.
Institutiones metaphysicae. Scholis academicis potissimum adcommodatae. Wentzel, Kopenhagen und Leipzig 1757.
Betragtninger over Sielens Udødelighed. Pelt, Kopenhagen 1761.
Flora Norvegica. Observationibus presertim oeconomicis panosque norvegici locupletata. Vingind, Trondheim, 1766—1772.
Anmerkungen zu Knud Leem: Beskrivelse over Finmarkens lapper. Deres tungemaal, levemaade og forrige afgudsdyrkelse, oplyst ved mange kaabberstykker. Salikath, Kopenhagen 1767.
Briefwechsel mit Carl von Linné (Brevveksling 1761—1772, hrsg. von Leiv Amundsen. Universitetsforlag, Trondheim, ISBN 82-00-23078-3).


== Ծանոթագրություններ ==


== Արտաքին հղումներ ==
DNB, Katalog der Deutschen Nationalbibliothek: Johan Ernst Gunnerus(գերմ.)
Johan Ernst Gunnerus(դան.)
Johan Ernst Gunnerus (1718—1773)(անգլ.)
Արբերեշի

Արբերեշի (ալբ.`Arbëreshët, իտալ.`Arbereschi) ալբանական ծագում ունեցող երկու խոշոր ինքնահռչակ խմբերից մեկը, որը միջին դարերում առանձնացել է Բալկանների բուն ալբանական էթնոսից։ Նման պատմություն ունեն նաև առնաուտները։ Ժամանակակից Արբերեշիները հիմնականում ապրում են Իտալիայի հանրապետության գյուղական տարածքներում, հիմնականում երկրի հարավում և Սիցիլիայում։ Դավանանքով կաթոլիկ են։ Մարդկանց ընդհանուր քանակը, ովքեր պահպանել են արբերեշական ինքնագիտակցությունը, 40-80 հազար մարդ (2008 թվականի տվյալներով)։ Իտալաիյում բնակվող մարդկանց ընդհանուր քանակը, որոնք ունեն արբշերա-ալբանական ծագում, կազմում է 2 միլիոն մարդ։ Մայրենի լեզուն արբերեշականն է, բնակչության մեծ մասը երկլեզու է` օգտագործում է նաև իտալերեն լեզուն։


== Պատմություն ==
XIII-XVI դարերի բուռն քաղաքական իրադարձությունների, որոնցից հիմնականը Խաչակրաց արշավանքներն էին, թուլացրեցին ուղղափառ Բյուզանդիայի կայսրության հիմքերը և Օսմանյան կայսրության ձևավորման շրջանում ալբանական էթնոսից բարդ միգրացիոն գործընթացների հետևանքով առանձնացան երկու ինքնահռչակ էթնիկ միավորումներ, որոնցից ձևավորվեցին ժողովուրդներ, որոնք ներկայումս շատ թույլ են կապված իրենց պատմական հայրենիքի հետ։ Դրանք են՝

Առնաուտներ՝ Հունաստանի ուղղափառ ալբաններ։ Մայրենի լեզուն առնաուտերենն է, մեծ մասամբ նրանց վրա ազդել է հելլենիզացիան։
Արբերեշիները ավելի ուշ են կազմավորվել։ Հիմնականում XIV-XVII դարերում են միգրացիայի ենթարկվել դեպի Իտալիա։ Դեպի Իտալիա միգրացիայի համար ազդակ հանդիսացան Կ. Պոլսի անկումը, Սկանդերբեգի ապստամբությունը և ալբանացիների աստիճանական իսլամացումը։ Միգրացիային ավելի շատ հակված էին ալբանացի վարձկանները և առնաուտները, որոնք հիմնականում շփվում էին իտալերեն լեզվի և Լատինական կայսրության մշակույթի հետ։ Իտալիա տեղափոխվածները ուղղափառությունից անցան կաթոլիկության՝ պահպանելով որոշ սովորույթներ։


== Սովորույթներ ==
Վերաբնակեցված ալբանացիների հիմնական մասը բնակություն հաստատեցին հարավային Իտալիայի և Սիցիլիայի գյուղական շրջաններում։ Հարյուրամյակների ընթացքում գյուղաբնակ արբերեշիները պահպանել են իրենց սովորույթները, լեզուն և մշակույթը։ Քաղաքաբնակ սերունդների վրա մեծ է։ Արբերեշերեն լեզուն հիմնականում օգտագործվում է կենցաղում, այն Իտալիայի սահմանադրությամբ սահմանված չէ որպես ինքնուրույն լեզու, բայց ունի որոշակի պաշտոնական գործածություն։ Երկու միավորումների բնորոշ հատկանիշներից մեկն այն է, որ իրենց ինքնաանվանման մեջ պահպանել են «ալբ» արմատը։


== Ծանոթագրություններ ==
Էդիթ Ֆարկաշ

Էդիթ Էլիզաբեթ Ֆարկաշ (անգլ.՝  և հունգ.՝ Edith Elizabeth Farkas, հոկտեմբերի 13, 1921(1921-10-13), Դյուլա, Békés County, Հունգարիա - փետրվարի 3, 1993(1993-02-03), Վելինգտոն, Նոր Զելանդիա), հունգարական ծագումով նորզելանդացի բևեռախույզ, եղել է առաջին հունգարուհին և Նոր Զելանդիայի օդերևութաբանական ծառայության առաջին կինը, որն այցելել է Անտարկտիդա։ Նա 30 տարի ուսումնասիրել է օզոնային շերտը։


== Կենսագրություն ==


=== Վաղ տարիներ ===
Ծնվել է 1921 թվականի հոկտեմբերի 13-ին Հունգարիայի Սենթգոթհարդ քաղաքում։ Սովորել է Սենթգոթհարդի և Դյորի դպրոցներում, իսկ 1944 թվականին ավարտել է Պետեր Պազմանի կաթոլիկ համալսարանը` որպես ֆիզիկայի և մաթեմատիկայի ուսուցիչ։ 1949 թվականին պատերազմից հետո Հունգարիայից մեկնել է Նոր Զելանդիա, որտեղ նա ստացել է Վիկտորիա թագուհու Վելինգթոն համալսարանի ֆիզիկայի մագիստրոսի աստիճան։


=== Գործունեություն ===
Ֆարկաշը հայտնի է եղել որպես օդերևութաբան և օզոնային շերտի հետազոտող։ 1951 թվականի սկսել է աշխատել Նոր Զելանդիայի օդերևութաբանական ծառայության հետազոտական բաժնում, որտեղ աշխատել է 35 տարի։ 1950-1986 թվականներին նա հետևել է օզոնային շերտին և անցկացրել է մի շարք հետազոտություններ։ 1960-ական թվականներին նրա աշխատանքի շրջանակը ընդլայնվել ու բարելավվել է՝ շնորհիվ օզոնային շերտի ցուցանիշների ուսումնասիրման մեջ Դոբսոնի սպեկտրալուսաչափի օգտագործման։ Նա միացել է գիտնականների միջազգային փոքր խմբին, որոնք ուսումնասիրել են մթնոլորտը, մասնավորապես՝ օզոնային շերտը։ Նա իր աշխատանքներով մեծ ներդրում է ունեցել օզոնային շերտի անցքերի հայտնաբերման մեջ, որը ընդմիշտ փոխել է շրջակա միջավայրի նկատմամբ վերաբերմունքը։ Մթնոլորտում օզոնի բաղադրության հանդեպ նրա հետաքրքրությունը թույլ է տվել բնապահպաններին օգտագործել Ֆարկաշի ուսումնասիրությունների և փորձերից ստացված արդյունքները շրջակա միջավայրի աղտոտման պատճառների և հետևանքների ուսումնասիրման մեջ, ինչպես նաև չափել մրրկայնությունը։ 1975 թվականին Ֆարկաշը դարձել է առաջին հունգարացի կինը և Նոր Զելանդիայի չափագիտական ծառայության առաջին կինը, որն այցելել է Անտարկտիդա։ Երկրորդ համաշխարհային պատերազմի ժամանակ գրված օրագրերը տպագրվել են «Ֆարկաշի փաստաթղթեր» գրքի ձևով (անգլ.՝ The Farkas Files)։


=== Մահ և հիշողություն ===
Էդիթ Ֆարկաշը մահացել է 1993 թվականի փետրվարի 3-ին քաղցկեղից։
Նրա ներդրումները բարձր են գնահատվել Նոր Զելանդիայի գիտական շրջանակներում։ 1986 թվականին Ֆարկաշը դարձել է Նոր Զելանդիայի օդերևութաբանական ծառայության առաջին կինը, որն դարձել է Հենրի Հիլլի մրցանակի դափնեկիր։ Նա հատուկ ընդունելության է արժանացել 1988 թվականին Գերմանիայում անցկացված քառամյակի միջազգային գիտական համախորհրդակցության ժամանակ օզոնային շերտի ուսումնասիրման 30-ամյա աշխատանքի համար։ Զգալի թվով անձնական իրեր և փաստաթղթեր, ներառյալ Անտարկտիդայի տեսակների նմուշները, Էդիթ Ֆարկաշի լուսանկարներն ու հրապարակումներն այժմ թանգարանային ցուցանմուշներ են։


== Ծանոթագրություններ ==
Մոլեկուլային շարժիչ

Մոլեկուլային շարժիչ, բջջի ներսում կամ բջիջների միջև քիմիական նյութեր փոխադրող մեքենաներ։ Տեղաշարժվում են միկրոխողովակների վրայով, սովորաբար մեկ ուղղությամբ. բջջի կորիզից դեպի դուրս կամ հակառակը։ Հայտնի են տասնյակից ավել տեսակներ։ Կոչվում են նաև նանոռոբոտներ
Ջո Ալլեն

Ջոզեֆ (Ջո) Մայքլ Ալլեն (անգլ.՝ Joseph Michael Allen, մարտի 14, 1990(1990-03-14), Carmarthen, Ուելս, Միացյալ Թագավորություն), ուելսցի ֆուտբոլիստ, անգլիական Լիվերպուլի և Ուելսի ֆուտբոլի ազգային հավաքականի կիսապաշտպան։


== Ակումբային կարիերա ==
Ալլենը Սուոնսի Սիթի է տեղափոխվել 9 տարեկան հասակում։ 2006/07 մրցաշրջանում նա հայտավորված էր Անգլիայի գավաթին և խաղաց Շեֆիլդ Յունայթեդին։ Երկու շաբաթից 16-ամյա Ալլենի դեբյուտը տեղի ունեցավ նաև Ուելսի Պրեմիեր-գավաթում, որտեղղ նրա թիմը խաղաց Պորտ-Տոլբոն Տաունի դեմ և հաղթեց 2-1 հաշվով՝ լրացուցիչ րոպեներին։ 2007 թվականի մայիսի 5-ին Անգլիական ֆուտբոլային լիգայի շրջանակներում տեղի ունեցավ Ալլենի դեբյուտը՝ Բլեքբեռնի դեմ խաղի ժամանակ։
2007 թվականի օգոստոսին Ալլենը կնքեց իր առաջին պրոֆեսիոնալ պայմանագիրը (ներառում էր մինչև 2010 թվականը)։ Շուտով նա արդեն խաղադաշտ էր դուրս գալիս հիմնական կազմում և Ֆուտբոլային լիգայի գավաթի խաղերից մեկի ժամանակ ճանաչվեց հանդիպման լավագույն ֆուտբոլիստ։
Հաջորդ մրցաշրջանում Սուոնսին սկսեց խաղալ արդեն Չեմփիոնշիփում։ Ալլենը հաճախ էր հայտնվում հիմնական կազմում։ Քանի որ կիսապաշտպանությունում կար մեծ մրցակցություն, այդ պատճառով Ալլենը 2008 թվականին վարձավճարով տեղափոխվեց Ռեքսեմ՝ մեկ տարի ժամանակով։ Արդեն իսկ առաջին խաղում նա գոլ խփեց 25 մետր հեռավորությունից։


== Ծանոթագրություններ ==
Սապորո

Սապորո` (ճապ.՝ 札幌市 Սապպորո-սի, լսել ), քաղաք է Ճապոնիայի հյուսիսային մասում, Հոկայդո պրեֆեկտուրայում։ Իր մեծությամբ Ճապոնիայում չորրորդն է։ Մշակութային, քաղաքական և տնտեսական առումով շատ կարևոր քաղաք է։
Սապորոն Հոկայդոյի նահանգային կենտրոնն է։ Տարածքը 1121.12 կմ² է, բնակչությունը՝ 1 896 207 մարդ (2010 թ-ի տվյալներով)։1972 թ-ին այստեղ տեղի են ունեցել Ձմեռային XI Օլիմպիական խաղերը։
Ամեն տարի այստեղ անց է կացվում Ձյան փառատոն, որը հավաքում է ավելի քան երկու միլիոն զբոսաշրջիկ՝ ամբողջ աշխարհից։


== Համալսարան ==
Hokkaido University Archived 2014-04-02 at the Wayback Machine., 北海道大学
Hokkaido University of Education Archived 2014-01-25 at the Wayback Machine., 北海道教育大学
Sapporo City University, 札幌市立大学
Sapporo Medical University, 札幌医科大学


== Քույր քաղաքները ==
Սապորոյի քույր քաղաքներն են՝։

 Մյունխենը` Գերմանիա, 1972 թ-ից;
 Պորտլենդը` Օրեգոն, ԱՄՆ, 1959 թ-ից;
 Նովոսիբիրսկը` Ռուսաստան, 1990 թ-ից;
 Շենյանը` Չինաստան, 1980 թ-ից;
 Թեջոնը՝ Հարավային Կորեա, 2010 թ-ից։


== Ծանոթագրություններ ==


== Հղումներ ==
Քաղաքի պաշտոնական կայք էջը
Խաչիկ (այլ կիրառումներ)

Խաչիկ, կարող է վերաբերել՝

Խաչիկ՝ հայկական արական անուն,
Խաչիկ՝ գյուղ Արևմտյան Հայաստանում, Վանի վիլայեթի Վանի գավառում,
Խաչիկ՝ գյուղ Հայաստանի Հանրապետության Վայոց ձորի մարզում։
Այն ալ-Քաբիր

Այն ալ-Քաբիր (արաբ․՝ عين الكبير‎‎), գյուղ Սիրիայի Արաբական Հանրապետությունում տեղակայված է Տարտուսի մարզի արևմտյան մասում, գտնվում է Ալ-Շեյխ Բադրի գավառի 3 շրջաներից Ալ-Շեյխ Բադրի շրջանում։ Ըստ 2004 թվականի պաշտոնական մարդահամարի տվյալներով գյուղի բնակչությունն կազմում է 493 մարդ։


== Ծանոթագրություններ ==
Լեպասաառե

Լեպասաառե (էստ․՝ Lepassaare), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
East Japan Railway Company

East Japan Railway Company (ճապ.՝東日本旅客鉄道株式会社), ճապոնական ընկերություն։ 2011 թվականին ընկերությունը, գրավել է 323-րդ տեղը Fortune Global 500 մրցությում։


== Պատմություն ==
Ընկերությունը հիմնադրվել է 1987 թվականին։


== Տես նաև ==
Fastech 360


== Ծանոթագրություններ ==


== Արտաքին հղումներ ==
Պաշտոնական կայքը
Ուխտիք (Կամախի գավառ)

Ուխտիք, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Խունկ (անձնանուն)

Անվան այլ կիրառումների համար տե՛ս՝ Խունկ (այլ կիրառումներ)Խունկ, հայկական արական անուն։ Առաջացել է հայերեն խունկ՝ «կնդրուկ» բառից։ Հիշատակվել է 15-16-րդ դարերում։


== Գործածություններ ==
Խունկ, հայր Թադեոս քահանայի, ով Արճեշի Մեծոփա վանքում 1412 թվականին գրել տվեց մի Ավետարան։
Խունկ քահանա, գրիչ, ով ընդօրինակել է Ավետարանը 1483 թվականին։
Խնկա ձևով հիշատակված է 1505 թվականին։


== Ծանոթագրություններ ==
Դեդեմսվաարտ

Դեդեմսվաարտը (հոլ.՝ Dedemsvaart) համեմատաբար արագ զարգացող գյուղ է Նիդերլանդների Օվերեյսսել մարզի հյուսիսում, ենթարկվում է Հարդենբերխ (համայնք)ի քաղաքապետարանին, բնակչությունը մոտ 12000 մարդ է։ Գյուղի երկայնքով ձգվում է նույնանուն ջրանցքը (նախատեսված տորֆ տեղափոխելու համար), որից էլ գյուղը ստացել է իր անվանումը։ Ջրանցքը կորցրել է իր առևտրային կարևորությունը Երկրորդ համաշխարհային պատերազմից հետո։


== Արտաքին հղումներ ==
In Dedemsvaart
Happier Than Ever

Happier Than Ever, ամերիկացի երգչուհի Բիլլի Այլիշի թողարկվելիք երգը։ Այդ մասին նա հայտարարել է 2021 թվականի ապրիլի 26-ին` տեղադրելով երգից 15 վայրկյան տևողությամբ հատված և վերնագիրը։ Երգը թողարկվելու է որպես սինգլ։


== Նախապատմություն ==
Բիլլի Այլիշը թողարկել է երկրորդ ստուդիական ալբոմի առաջատար սինգլը՝ «Therefore I Am» 2020 թվականի նոյեմբերին։ Նա հաստատել է, որ այս ամսում աշխատել է ալբոմի վրա և որ այն իր մեջ պարունակելու է 16 երգ և նշել է COVID-19 համավարակը որպես ոգեշնչում ալբոմի պարունակության համար։ «Happier Than Ever» երգն առաջին անգամ օգտագործվել է Բիլլի Այլիշ։ Աշխարհը մի քիչ ողողված է վավերագրական ֆիլմում, որտեղ բացահայտել է երգի տողերից մի հատված՝ «when I'm away from you, I'm happier than ever, wish I could explain it better. Wish it wasn't true»: 2021 թվականի ապրիլի 26-ին Այլիշն իր ինստագրամյան կայքէջում հրապարակել է երգից հատված, որում նա նստած է բազկաթոռի վրա՝ մեջքով դեպի տեսախցիկը։ DIY ամսագիրը բնորոշել է տեսահոլովակը որպես «stripped-back», ասելով, որ նրանք «ողջունում են Բիլլիի նոր ոճի ժամանակաշրջանը»։ NME-ն հաստատել է, որ երգը դառնալու է նրա հաջորդ սինգլը։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Շմավոն Թորոսյան

Շմավոն Թորոսյան (ապրիլի 7, 1926(1926-04-07), Ոսկեհասկ, Հայաստան - հոկտեմբերի 18, 1984(1984-10-18), Լենինական, Հայկական ԽՍՀ, ԽՍՀՄ), հայ բանաստեղծ, թարգմանիչ։ ԽՍՀՄ գրողների միության անդամ (1957)։ ԽՄԿԿ անդամ 1952 թվականից։


== Կենսագրություն ==

Ծնվել է ՀԽՍՀ Ախուրյանի շրջանի Ոսկեհասկ գյուղում։ 1948 թվականին ավարտել է Լենինականի մանկավարժական ինստիտուտի լեզվագրական ֆակուլտետը։ 1948-1951 թվականներին աշխատել է Ախուրյանի շրջանի ժողկրթբաժնում որպես տեսուչ, 1951-1967 թվականներին՝ որպես ռադիոթղթակից, ապա Լենինականի ռադիոինֆորմացիայի պատասխանատու խմբագիր։ 1966-1981 թվականներին եղել է Հայաստանի գրողների միության Լենինականի բաժանմունքի պատասխանատու քարտուղարը։ Նրա առաջին բանաստեղծությունը լույս է տեսել 1945 թվականին Ախուրյանի «Կոլտնտեսական» շրջանային թերթում։ Ռուսերեն առանձին գրքով լույս են տեսել նրա «Կյանք, սիրում եմ քեզ» (Մոսկվա, 1962), «Մարդ, քեզ հետ եմ» (Մոսկվա, 1974) բանաստեղծությունների ժողովածուները։ Մահացել է Լենինականում։


== Երկեր ==
Առաջին ղողանջ, Ե., Հայպետհրատ, 1951, 91 էջ։
Սիրո թևերով, Ե., Հայպետհրատ, 1956, 89 էջ։
Շիրակի առավոտը, Ե., Հայպետհրատ, 1959, 141 էջ։
Պատանության հովտից, Ե., Հայպետհրատ, 1963, 92 էջ։
Մարդ, քեզ հետ եմ, Ե., «Հայաստան», 1967, 160 էջ։
Գագաթների հեռուն, Ե., «Հայաստան», 1972, 22 էջ։
Հանդիպում գագաթին, Ե., «Հայաստան», 1972, 235 էջ։
Ճերմակ նժույգներ, Ե., «Հայաստան», 1975։


== Թարգմանություններ ==
«Թարգմանչաց արվեստ» շտեմարան։


== Ծանոթագրություններ ==


== Արտաքին հղումներ ==
Շմավոն Թորոսյան
Շ. Թորոսյանի 80-ամյակին նվիրված միջոցառման մասին «Ազգ» օրաթերթում
Զարեհ Նուբար

Զարեհ Նուբար (Արևմտահայերեն՝ Զարեհ Նուպար, մոտ 1885 - մոտ 1940), Հայկական բարեգործական ընդհանուր միության (ՀԲԸՄ) հիմնադիր Պողոս Նուբար Փաշայի որդին, Եգիպտոսի վարչապետ Նուբար փաշայի թոռը։
Զարեհ Նուբարը ստանձնեց ՀԲԸՄ-ի նախագահությունը` փոխարինելով Գալուստ Գյուլբենկյանին, ով նախագահ էր կարճ ժամանակ՝ 1930-1932 թվականներին։ Իսկ նրանից առաջ ՀԲԸՄ նախագահ էր Պողոս Նուբարը՝ 1906-1928 թվականներին։ Զարեհ Նուբարը ՀԲԸՄ նախագահ է մնացել 12 տարի՝ 1932-1943 թվականներին։


== Ծանոթագրություններ ==
Պեսկովսկի գյուղական խորհուրդ (Բուրինսկի շրջան)

Անվան այլ կիրառումների համար տե՛ս՝ Պեսկովսկի գյուղական խորհուրդ (այլ կիրառումներ)Պեսկովսկի գյուղական խորհուրդ  (ուկրաիներեն՝ Пісківська сільська рада), Ուկրաինայի Սումիի մարզի Բուրինսկի շրջանում։
2001 թվականի տվյալներով Պեսկովսկի գյուղական խորհրդում բնակվում էր 1226 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գազանալեռ

Գազանալեռ, Գազանա լեռ, Գազանգյոլ-դաղ, Կազանգյոլ, Ղազանգյոլ-դաղ, Ղազանգյուլուն, Ղազանգոլլու, Ղազանդաղ, Ղազանկյոլ, Ղազանկյոլու, Ղազանկուլու, Ղազանկուլա, լեռնագագաթ Հայաստանի Սյունիքի մարզի և Ադրբեջանի Նախիջևանի Ինքնավար Հանրապետության Օրդուբադի շրջանի սահմանագլխին, Զանգեզուրի լեռների հարավային մասում, Գազանա լեռնանցքից 3,5 կմ հարավ–արևմուտք։ Բարձրությունը 3829 մ է։


== Ծանոթագրություններ ==
Բրյուս Սփենս

Բրյուս Սպենս, (անգլ.՝ Bruce Spence, սեպտեմբերի 17, 1945, Օկլենդ, Նոր Զելանդիա), նորզելանդացի դերասան։ Հիմնականում նկարահանվում է ավստրալիական ֆիլմերում և սերիալներում։ Ամենահայտնի դերը ուղղաթիթի օդաչուի դերն է «Խելագար Մաքս 2։ Ճանապարհների ռազմիկ» և «Խելագար Մաքս 3։ Ամպրոպի տակ» ֆիլմերում։ Ապրում է Ավստրալիայում, Նոր Հարավային Ուելսում, Մակ-Մասթեր Բիչ քաղաքում, ոչ հեռու Սիդնեյից։


== Հետաքրքիր փաստեր ==
Դերասանի հասակը 201 սմ է։
Մատանիների տիրակալ։ Արքայի վերադարձ ֆիլմ տարբերակում Սպենսի մասնակցության հատվածը կտրել են, բայց ռեժիսորական տարբերակում պահպանվել է։
Բրյուս Սպենսը խաղացել է երեք հայտնի տրիգոլիաներիում՝ Խելագար Մաքս 3, Աստղային պատերազմներ, Մատրիզա հեղափոխություն և Մատանիների տիրակալ։ Արքայի վերադարձը (ռեժիսորական տարբերակ)։


== Արտաքին հղումներ ==
Bruce Spence Biography (1945-)
1358

1358 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1358 թվականն է, 
XIV դարի 58-րդ տարին։


== Դեպքեր ==


== Ծնունդներ ==


== Մահեր ==
Սերաֆինա

«Սերաֆինա», ֆենթենզի ժանրի գրող Ռեյչել Հարթմանի դեբյուտային վեպը, որը հրատարակվել է 2012 թվականին։ Վեպը լույս է տեսել 2012 թվականի հուլիսի 10-ին, և դուրս գալու հենց առաջին շաբաթը Նյու Յորք Թայմսի կողմից հրապարակված բեստրելներների  ցուցակում զբաղեցրեց 8-րդ հորիզոնականը։ «Սերաֆինա» վեպը 2013 թվականին արժանացել է Ուիլիամ Մորրիսի գրական մրցանակին։ Համարվելով դեռահասաների համար լավագույն դեբյուտային վեպը՝ «Սերաֆինա»-ն արժանացել է Անդրե Նորտոնի անվան մրցանակին։
Գրքի ռուսերեն թարգմանությունը լույս է տեսել 2013 թվականին՝ «АСТ» հրատարակչության կողմից։ Վեպի շարունակությունը լույս է տեսել 2015 թվականի գարնանը՝ «Shadowscale» անվան տակ։


== Սյուժե ==
Վեպի գլխավոր հերոսուհին՝ Սերաֆինան, պալատական տաղանդավոր երաժիշտ է, ապրում է Գորրեդի թագավորությունում մարդկանց և վիշապների հետ։ Վեպի իրադարձություններից 40 տարի առաջ  մարդկանց և վիշապների միջև երկարատև արյունալի պատերազմից հետո, նրանք վերաջպես խաղաղություն են կնքում, բայց վիշապների հանդեպ մարդկանց ատելությունը դեռ չէր անցել։ Սերաֆինան կիսարյուն էր՝ ծնվել էր մարդուց և վիշապից։ Այս փաստը նա ստիպված էր թաքցնել՝ ելնելով հասարակության խիստ բացասական վերաբերմունքից։ Հեղինակը հատուկ ուշադրություն է դարձնում վիշապների առանձնահատուկ հոգեբանության վրա՝ մտքերի և էմոցիաների կարգավորմանը, որին Սերաֆինան մասամբ էր տիրապետում։ Գորրեդ Ռուֆուսի սպանությունից հետո Սերաֆինան ներառվում է դեպքի քննության գործին, քանի որ եղելության փաստերը վկայում են այն մասին, որ մարդասպանը վիշապ է։ Այս գործում նրան օգնում են թագավորական աթոռի ապագա ժառանգորդուհի Գլիսսելիդան և նրա փեսացու-բաստարդ արքայազն Լյուցիան Քիգգսը։
Ի սկզբանե Գորրեդի թագավորությունը հայտնվել է Հարթմանի «Amy Unbounded» գրաֆիկական նովելում, սակայն նա վիշապ նկարելու խնդիրներ ուներ, որի արդյունքում նրան մոտ առաջացավ վիշապների  վերափոխվելու և մարդկային կերպարանք ստանալու գաղափարը, որը նա ավելի հեշտ կարող էր նկարել։


== Քննադատություն ==
«Սերաֆինա» վեպը քննադատների կողմից ստացել է բազմաթիվ դրական արձագանքներ։ Kirkus Reviews-ը վեպը բնութագրել է որպես «հիանալի դեբյուտ»։ Վաշինգտոն Փոստի գրախոսը նշել է հեղինակի վիշապների մասին նոր մոտեցումը։ Վեպի մասին SFX ամսագրի արձագանքում նշված է հեղինակի «գեղեցիկ» լեզուն։ Quill & Quire ամսագիրը նշել է վեպի առանձնահատկությունը՝ «վիշապների մասին ստանդարտ պատկերացումների վերաբերյալ», նշելով նաև երաժշտության և հեղինակի լեզվի թեմաները։ Publishers Weekly ամսագիրը վեպը ներառել է նոր լույս տեսած լավագույն գրքերի ցանկում։


== Մրցանականեր և անվանակարգեր ==
2013 թվականի հունվարի 28-ին «Սերաֆինան» ստացել է Ուիլյամ Մորրիսի գրական մրցանակը՝ համարվելով դետահասների համար լավագույն դեբյուտային վեպը։ Գիրքը դեռահասների համար լավագույն գիտական ֆանտաստիկա և ֆենթենզի ժանրերի համար ստացել է Cybils Award մրցանակը։ «Սերաֆինան» 2013 թվականին եղել է Անդրե Նորտոնի անվան մրցանակի հավակնորդ։ Գիրք ներառվել է Ուոթերսթոունի  լավագույն մանկական գրականության շորթ(կարճ) ցանկում։ Լավագույն ֆենթեզի վեպի համար Ուիլյամ Քրոուֆորդի, ինչպես նաև մանկական գրականության համար կանադական գեներալ-նահանգապետի մրցանակի հավակնորդ է։ Մեծ Բրիտանիայում այն ներառվել է Կարնեգի գրական մեդալի լոնգ ցանկում։


== Ծանոթագրություններ ==


== Արտաքին հղումներ ==
Rachel Hartman (պաշտոնական)
Rachel Hartman Internet Speculative Fiction Database-ում
Տատրագոմ

Տատրագոմ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 14 կմ հարավ-արևմուտք՝ գետի ափին։


== Պատմություն ==
1915 թվականի Մեծ եղեռնի ժամանակ Տատրագոմը ենթարկվել է ավերման և թալանի։ Բնակիչները ենթարկվել են կոտորածի, իսկ փրկվածները տարագրվել են։


== Բնակչություն ==
1914 թվականին գյուղն ուներ 165 հայ բնակիչ։


== Տնտեսություն ==
Բնակչության հիմնական զբաղմունքը անասնակահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(9717) Լյուդվասիլիա

(9717) Լյուդվասիլիա (անգլ.՝ Lyudvasilia), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,335306 ա. մ., առավելագույնը մոտենում է 2,0787 ա. մ. հեռավորության վրա և հեռանում 2,592 ա. մ.։ Արեգակի շուրջ մեկ ամբողջական պտույտ է կատարում 1303,51 երկրային օրվա ընթացքում, իր ուղեծրով շարժվելով միջինում 0,276178 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9717) Լյուդվասիլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պավլովշչինա (այլ կիրառումներ)

Պավլովշչինա, կարող է վերաբերել՝

Պավլովշչինա - գյուղ, Ուկրաինայի Պոլտավայի մարզի Գրեբյոնկայի շրջանում
Պավլովշչինա - գյուղ, Ուկրաինայի Պոլտավայի մարզի Կառլովկայի շրջանում
Կիևի հրեական Մազլ տով թատրոն-ստուդիա

Կիևի հրեական Մազլ տով թատրոն-ստուդիա, հրեական թատրոն, հիմնվել է խորհրդային Կիևում և գործել է Ուկրաինայում։ Թատրոնը մի շարք միջազգային փառատոների դափնեկիր է։ Թատրոնի անձնակազմում եղել է ավելի քան 60 մարդ և 1993 թվականին թատրոնի մի շարք գործիչներ արժանացել են Ուկրաինայի պատվավոր կոչումների։ Միջոցների բացակայության պատճառով թատրոնը փակվել է։


== Պատմություն ==
Թատրոնը հիմնադրվել է 1988 թվականին, Կիևում, Գեորգի Մելսկիի կողմից որպես բազմաժանր թատրոն (ներկայացումներն ինչպես հրեական ու ուկրաինական, այնպես էլ` այլ թեմաներով էին)։ Թատրոնի ստեղծման ու կայացման մեջ ներդրում է ունեցել նաև Մոսկվայի պետական հրեական թատրոնի դերասանուհի Մարիա Եֆիմովնա Կոտլյարովան։ Թատրոնի փորձերն անց են կացվել սկսած 1989 թվականից։ Առաջին ներկայացումը եղել է Մ. Բակրիի «Դժվար է հրեա լինել» ներկայացումն ըստ Շոլոմ-Ալեյհեմի պիեսի(ռուս.): 
Թատրոնը հյուրախաղեր է ունեցել տարբեր երկրներում, ինչպես օրինակ, Իսրայելում, Կանադայում, Ավստրալիայում, Գերմանիայում, Արգենտինայում(ռուս.):
Մյունխենի 8-րդ միջազգային փառատոնին Յու. Խաշևատսկու «Ամեն ինչ լավ է...» թատերական ներկայացումն ստացել է Գրան-պրի։


=== Թատերախումբ ===
Գեղարվեստական ղեկավար-Գեորգի Դմիտրիի Մելսկին
Գլխավոր բալետմայստեր-Ալլա Դավիդովնա Ռուբինա (1990-1996)
Թատերախմբի վարիչ-Սվետլանա Ալեքսեևնա Բարանդիչ (1989-1992)-թատրոնի բարձրակարգ դերասանուհի
Երաժշտական ղեկավար-Արնոլդ Սվյատոգորով
Դերասաններ-Վլադիսլավ Պոպկո (1988-1997)
Միլենա Բուրդ (1988-1996)
Ալեքսանդր Վյաչեսլավի Վիլկով (1991-1999).
Վիկտորիա Սպեսիվցևա


=== Փակում ===
Թատրոնն իր ամբողջ գոյության ընթացքում երբևէ օժանդակություն չի ստացել կառավարությունից։ Միայն ներկայացումների և համերգների հաշվին ստացված եկամուտով գոյատևել հնարավոր չէր։ Փակումից առաջ վերջին իրադարձությունն այն է եղել, որ ԱՄՆ-ում ներկայացումների ժամանակ տեղի հրեական համայնքը չի օժանդակել թատերախմբին գովազդի հարցում, իսկ Ուկրաինայի դեսպանատունը չի կարողացել ադեկվատ կերպով փոխհատուցել։ Այդ պատճառով Նյու Յորքում է մնացել ավելի քան 8 տոննա դեկորացիա և ռեկվիզիտ, որն Ուկրաինա հետ բերելու համար միջոցներ չեն գտնվել։


== Ծանոթագրություններ ==


== Արտաքին հղումներ ==
«Свадебный кортеж» Киевский еврейский театр «Мазлтов»
Կիևի հրեական թատրոն Մազլտով
Мир Вам, Шолом 03 11
Мир Вам, Шолом 11 11
Мир Вам, Шолом (02-11)
Լև Ֆիլիպով-Շպոլսկու աշխատանքների ցուցադհանդես(չաշխատող հղում)
 Կիև՝ հոդվածը Հրեական էլեկտրոնային հանրագիտարանում
«Հրեական թատրոնի պատմություն» հավաքածու Archived 2008-04-13 at the Wayback Machine.
CCTV-3

CCTV-3, Չինաստանի կենտրոնական հեռուստատեսության երրորդ ազգային հեռուստաալիք։ Հեռարձակվում է 1969 թվականից։ Հասանելի է Չինաստանի ողջ տարածքում, նաև Հոնկոնգ և Մակաու քաղաքներում։ 1995 թվականի նոյեմբերի 30-ից ունի մշակութային և արվեստային ուղղվածություն։


== Արտաքին հղումներ ==
Պաշտոնական կայք (չին.)
Արցանց հեռարձակում (չին.)


== Ծանոթագրություններ ==
Սեռա դե Կոնտի

Սեռա դե Կոնտի (իտալերեն՝ Serra de' Conti), կոմունա Իտալիայում՝ Մարկե մարզի Անկոնա գավառում։
Բնակչությունը կազմում է 3650 մարդ (2008), բնակչության խտությունը՝ 147 մարդ/կմ²։ Տարածքը կազմում է 25 կմ²։ Փոստային ինդեքս՝ 60030։ Հեռախոսային կոդ՝ 0731։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 871711
Էլեկտրոնային փոստ։ info@comune.serradeconti.an.it
Պաշտոնական կայք։ http://www.comune.serradeconti.an.it/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պրիյուտ (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՊրիյուտՊրիյուտ (ուկրաիներեն՝ Приют), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Պրիյուտ գյուղում բնակվում էր 685 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերինի (Կալվադոսի գավառ)

Պերինի (ֆր.՝ Périgny), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 53 մարդ, բնակչության խտությունը` 19.92 մարդ/կմ²։ Բնակավայրը զբաղեցնում է 2.66 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 34 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29 աշխատունակ (15-64 տարեկան)  բնակիչ, որոնցից ակտիվ էին 23-ը, իսկ ոչ ակտիվները` 6։ Ակտիվության ցուցանիշը կազմում է 79,3 %։ 23 աշխատունակ մարդկանցից աշխատել է 20 անձ (9 տղամարդ և 11 կին)։ Գործազուրկ են եղել 3 անձ (1 տղամարդ և 2 կին)։ 6 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նահապետ Ապտալյան

Նահապետ Ապտալյան (1844, Կյուրին, Սիվասի մարզ, Թուրքիա - 1895, Կյու­րի­ն), հայ բժիշկ։


== Կենսագրություն ==
Ծնվել է 1844 թվականին Սե­բաս­տի­ա­յի նահանգի Սեբաստիայի գավառի Կյու­րի­նի գավառակի կենտրոն Կյուրին քաղաքում։ Սովորել է ամերիկացի միսիոներների Մարզ­վա­նի Անա­տո­լիա քո­լե­ջում, որի ուսանողները, բացի մի քանի հույնից, հայեր էին։ Բարձր առաջադիմությամբ աչքի ընկնելով՝ շահել է քոլեջի ամերիկացի տնօրենի համակրանքը և նրա հոգածությամբ մեկնել ԱՄՆ-ի Կոնեկտիկուտ նահանգի Հարթ­ֆորդ քաղաքի աստվածաբանական դպրոցում ուսանելու, որը ևս ավարտել է բարձր առաջադիմությամբ։ 1877 թվականին Հարթֆորդում քարոզիչ է ձեռնադրվել և ամերիկյան քաղաքացիություն ստացել։ Այս տարիներին սովորել է Նյու Յոր­քի բժշկական քոլեջում և հմտացել վիրաբուժության ճյուղի մեջ։ 1879 թվականին ավարտելով բժշկական կրթությունը՝ վերադարձել է Թուրքիա։ 1882 թվականին Բրու­սա­յի նա­հան­գի Նի­կո­մի­դի­այ­ի գավառակի կենտրոն Նիկոմիդիա (Իզմիթ) քաղաքում ամուսնացել է օրիորդ Հայկանուշ Բեյազյանի հետ, այնուհետև կրկին մեկնել ԱՄՆ և իր մոտ հրավիրել կնոջը։ 1884 թվականին Կյու­րին քաղաքի կառավարչության մասնավոր հրավերով վերադարձել է Թուրքիա և հաստատվել իր ծննդավայրում։ 1884-1895 թվականներին Ամերիկյան Պորտի միսիոներ և կառավարական բժիշկ է աշխատել Կյուրինում։


== Սպանություն ==
1895 թվականին մի օր թուրքերը հարձակվել են Կյուրինի հայկական տների, այդ թվում՝ իրենց լավ ծանոթ բժիշկ Նահապետ Ապտալյանի տան վրա։ Բժշկի կինը զավակների հետ փախել ու ապաստանել է հայոց եկեղեցում։ Բժշկին նախօրոք, վիրաբուժական գործողություն կատարելու պատրվակով, հրավիրել են կառավարչատուն, որտեղ նրա մտերիմ թուրք ժանդարմն սպանել է նրան թունավոր գնդակով՝ 51 տարեկանում։ Այդ ահավոր օրերից հետո տիկին Հայկանուշը մեկնելով Կոստանդնուպոլիս՝ ԱՄՆ-ի հյուպատոսի միջոցով բողոք է հղել Թուրքիայի կառավարությանը՝ ԱՄՆ քաղաքացի ամուսնու սպանության համար և հաջողացրել հատուցում ստանալ։ Հետագայում տիկին Հայկանուշ Ապտալյանը զավակների հետ տեղափոխվել է ԱՄՆ, որտեղ նրա դուստրը՝ Զապել Ապտալյանը ստացել է բժշկական կրթություն։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Պատմագիրք Կիւրինի, պատասխանատու խմբագիր՝ Պետրոս Մինասեան, Պէյրութ, 1974, 823 էջ։
Արմեն Օհանյան (քաղաքական գործիչ)

Անվան այլ կիրառումների համար տե՛ս՝ Արմեն Օհանյան (այլ կիրառումներ)Արմեն Հրանտի Օհանյան (հոկտեմբերի 1, 1967(1967-10-01), Ուխտաձոր, ԼՂԻՄ, Ադրբեջանական ԽՍՀ, ԽՍՀՄ), ԼՂՀ Ազգային ժողովի պատգամավոր, Արցախյան ազատամարտի մասնակից։


== Կենսագրություն և գործունեություն ==
Ծնվել է 1967 թ. հոկտեմբերի 1-ին՝ Լեռնային Ղարաբաղի Հադրութի շրջանի Ուխտաձոր գյուղում։ 1984 թ. ավարտել է հայրենի գյուղի միջնակարգ դպրոցը։
1984-1985 թթ. սովորել է Երևանի թիվ 7 պրոֆտեխուսումնարանում։ 1985-1987 թթ. ծառայել է խորհրդային բանակում։
1987-1989 թթ. աշխատել է Ուխտաձորի Դրուժբա սովխոզում որպես բանվոր, կաթնամթերքի լաբորանտ։
1989 թ. ընդունվել է Հադրութի շրջանի ՆԳԲ՝ օպերատիվ հերթապահի օգնական։ Ղարաբաղյան շարժման սկզբից մասնակցել է Ուխտաձորի ենթաշրջանի ինքնապաշտպանությանը։ 1992-1995 թթ. ծառայել է ԼՂՀ Պաշտպանության բանակում՝ վաշտի հրամանատար, մասնակցել է մարտական գործողություններին։
1995 թ.՝ զորացրվելուց հետո, հիմնադրել է «Աշոտիկ» ՍՊԸ։ 1997 թ. և 2000 թ. ընտրվել Ուխտաձորի գյուղական համայնքի ղեկավար։
2002 թ. ավարտել է ՀՀ Աբովյանի Գրիգոր Նարեկացու անվան համալսարանի էկոնոմիկայի և կառավարման բաժինը՝ ստանալով տնտեսագետ-մենեջերի մասնագիտություն։
2002 թ.-ից «Աշոտիկ» ՍՊԸ հիմնադիր-գործադիր տնօրենն է։
2005 թ. հունիսի 19-ի խորհրդարանական ընտրություններում ընտրվել է ԼՂՀ չորրորդ գումարման Ազգային Ժողովի պատգամավոր՝ մեծամասնական ընտրակարգով, թիվ 12 ընտրատարածքից։ Եղել է Ազգային Ժողովի արտադրության և արտադրական ենթակառուցվածքների հարցերի մշտական հանձնաժողովի անդամ։ 2010 թ. մայիսի 23-ի խորհրդարանական ընտրություններում ընտրվել է ԼՂՀ հինգերորդ գումարման Ազգային Ժողովի պատգամավոր՝ համամասնական ընտրակարգով, «Ազատ Հայրենիք» կուսակցության ընտրացուցակով։ Ազգային Ժողովի արտադրության և արտադրական ենթակառուցվածքների հարցերի մշտական հանձնաժողովի անդամ է։
«Ազատ Հայրենիք» կուսակցության անդամ է։ Ազգային Ժողովի «Հայրենիք» խմբակցության անդամ է։
Ամուսնացած է, ունի չորս զավակ։


== Արտաքին հղումներ ==
http://www.cec.am/?p_ID=41 Archived 2016-03-05 at the Wayback Machine.
Դերեկ Լյուկ

Դերեկ Լյուկ (ապրիլի 24, 1974(1974-04-24), Ջերսի Սիթի, Նյու Ջերսի, ԱՄՆ), ամերիկացի դերասան։ 2002 թվականին Դենզել Վաշինգտոնի արտադրած Անտուան Ֆիշեր դեբյուտային լայնեկրան ֆիլմում իր ներկայացման համար ստացել է «Անկախ հոգի» մրցանակը։ Լյուկը խաղացել է Գեյբ Ջոնսի դերը Կապիտան Ամերիկա։ Առաջին վրիժառուն ֆիլմում։


== Վաղ կյանք ==
Դերեկ Լյուկը ծնվել է Ջերսի Սիթիում, Նյու Ջերսի։ Մորիս Լյուկը՝ իր հայրը, նախկին դերասան է, իսկ մայրը Մարջրի Դիքսոնը՝ դաշնակահարուհի։ Հայրը Ջորջթաունից է (Գայանա), մինչդեռ մայրն ունի նիգերիական ծագում։ Ընդունվելով և մեկ տարի սովորելով Լինդեն ավագ դպրոցում, Լյուկն ավարտել է իր ուսումը 1993 թվականին՝ արդեն Հենրի Սինդեր ավագ դպրոցում։


== Գործունեություն ==
Լյուկը խաղացել է չորս գլխավոր դերերից մեկը Սպայկ Լիի 2008 թվականի պատերազմական Հրաշք Սուրբ Աննայում ֆիլմում՝ փոխարինելով Ուեսլի Սնայփսին, ով ստիպված էր լքել ֆիլմը բարձր հարկային խնդիրների պատճառով։
Լյուկը խաղացել է բուժեղբոր փոքրիկ դեր 1999 թվականի Թագուհիների թագավորը սիթքոմի "Սպիտակ մանյակ" կոչվող սերիայում։ Հայտնվել է NBC–ի Ցնցում շոուում։ 2001 թվականի մարտի 19–ին կերտել է Մեյհեմ խմբի անդամներից մեկի դերը Մոեշա սիթքոմի "Մեյհեմը Ջեմ Էսփում" սերիայում։
Լյուկը Խաղացել է Ալիշա Քիզի սիրած էակի կերպարը երգչուհու "Teenage Love Affair", ինչպես նաև նույն կերպարը երգչուհի Մոնիկայի "So Gone" երգերի տեսահոլովակներում։ 2009 թվականին կերտեց Շոն Քոմսի դերը Տխրահռչակ ֆիլմում[[]] և Ջեյմս "Բուբի" Մայլսի կերպարը Ուրբաթի գիշերային լույսեր 2004 թվականի ֆիլմում։
Փառքի ճանապարհ ֆիլմում, որը լույս տեսավ 2006 թվականի հունվարին ԱՄՆ–ում, Լյուկը ընտրվել էր խաղալու Բոբի Ջոեի դերը։
2011 թվականի Կապիտան Ամերիկա։ Առաջին վրիժառուն ֆիլմում խաղացել է Գեյբ Ջոնսի դերը։
2011 թվականի հունիսից նա սկսեց մասնակցել TNT–ի հեղինակային HawthoRNe բժշկական հեռուստաշարքերին՝ որպես Մայլս Բուրդեթ, օգնական վիրաբույժ Չիկագոյից։
2013 թվականի փետրվարից մինչև ապրիլ Լյուկը խաղում էր Գրեգորիի դերը FX–ի Ամերիկացիները հեռուստասերիալում։ 2015 թվականին խաղաց պաշտպանության գլուխ Մալկոլմ Դովոեի դերը Կայսրություն հեռուստասերիալում։
2017 թվականին հայտնվել է Netflix–ի հեղինակային 13 պատճառ՝ ինչու հեռուստասերիալում, խաղալով գլխավոր դերերից մեկի՝ Կեվին Պորտերի դերը։


== Անձնական կյանք ==
1998 թվականից մինչև օրս Դերեկ Լյուկն ամուսնացած է դերասանուհի Սոֆիա Ադելա Լյուկի հետ։ Նրանք ունեն մեկ երեխա։


== Ծանոթագրություններ ==


== Արտաքին հղումներ ==
Derek Luke Internet Movie Database կայքում
Interview, 1/12/06, LIFETEEN.com
Վիլլապուտցու

Վիլլապուտցու (իտալերեն՝ Villaputzu), կոմունա Իտալիայում՝ Սարդինիա մարզի Կալիարի գավառում։
Բնակչությունը՝ 4.831 մարդ, բնակչության խտությունը՝ 26,65 մարդ/կմ²։ Զբաղեցնում է 181,28 կմ² տարածք։ Փոստային ինդեքս՝ 9040։ Հեռախոսային կոդ՝ 070։
Բնակչության հովանավորն է սուրբ Գևորգը։ Տոնը նշվում է մայիսի 15-ին։ 


== Արտաքին հղումներ ==
Բնակչության գլխավոր կայք (իտալ.)


== Ծանոթագրություններ ==
Ֆարգո

Ֆարգո (անգլ.՝ Fargo) քաղաք ԱՄՆ-ում, Հյուսիսային Դակոտա նահանգի ամենամեծ քաղաքն է, Կասս շրջանի վարչական կենտրոնը: Հիմնադրվել է 1871 թվականին: 2011 թվականին ճանաչվել է «Ամերիկայի ամենադաժան եղանակային քաղաքը» բազմաթիվ փոթորիկների, ձնաբքերի, ցրտի և ջրհեղեղների հետևանքով։


== Պատմություն ==

Ֆարգո քաղաքի տարածքում 19-րդ դարի 70-80-ական թվականներին եղել է շոգենավերի համար նախատեսված նավամատույց: Քաղաքն ի սկզբանե կոչվել է Սենթրալիա (Centralia), բայց հետագայում այն վերանվանվել է Ֆարգո՝ ի պատիվ Հյուսիսային խաղաղօվկիանոսյան երկաթուղու (Northern Pacific Railway) տնօրեն Վիլյամ Ֆարգոյի, որի օրոք էլ սկսվել է քաղաքի զարգացումը:
1880-ական թվականներին քաղաքն իր օրենսդրության մեղմության պատճառով հայտնի է եղել որպես՝ «ամուսնալուծությունների մայրաքաղաք»:
1893 թվականի հունիսի 7-ին բռնկված խոշոր հրդեհը ոչնչացրել է հարյուրավոր տներ ու խանութներ, բայց քաղաքն արագ վերակառուցվել է: Կառուցվել են աղյուսե տներ, նոր փողոցներ, ջրամատակարարման ցանց: 1890 թվականին հիմնադրվել է Հյուսիսային Դակոտայի պետական գյուղատնտեսական քոլեջը, որը 1960 թվականից հայտնի է որպես Հյուսիսային Դակոտայի պետական համալսարան:


== Կլիմա ==
Ֆարգոյի կլիման անցումային է՝ չափավոր մայրցամաքայինից մինչև խիստ մայրցամաքային, նման է Օրենբուրգի կլիմային: Ձմռանը քաղաքում շատ ցուրտ է, բայց ձմեռը երկար չի տևում, իսկ ամռանն, ընդհակառակը, շատ շոգ է: 
Կլիմայի մայրցամաքայնությունն այնքան բարձր է, որ ռեկորդային բարձր (+45,6° C) և ռեկորդային ցածր (−44,4° C) ջերմաստիճանի միջև տարբերությունը 90° C է (համեմատության համար, Մոսկվայում դա «ընդամենը» 80° C է):
2011 թվականին Ֆարգոն ճանաչվել է «Ամերիկայի ամենադաժան եղանակային քաղաքը» ըստ The Weather Channel հարցումներում: Այս տիտղոսը ստացել է բազմաթիվ փոթորիկների, ձնաբքերի, ցրտի և ջրհեղեղների հետևանքով։


== Ճանապարհներ ==
Քաղաքով անցնում է միջպետական 29 և միջպետական 94 մայրուղիները:


== Մշակույթում ==
«Ֆարգո» - Կոեն եղբայրների ֆիլմ
«Ֆարգո» դրամատիկական անթոլոգիա-հեռուստասերիալ  FX հեռուստաալիքի համար, նկարահանել է Նոյ Հոուլին:


== Ծանոթագրություններ ==
(1828) Կաշիրինա

(1828) Կաշիրինա (անգլ.՝ Kashirina), աստերոիդ աստերոիդների հիմնական գոտում։ Հայտնաբերվել է 1966 թվականի օգոստոսի 14-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,062419 ա. մ., առավելագույնը մոտենում է 2,7322 ա. մ. հեռավորության վրա և հեռանում 3,3927 ա. մ.։ Արեգակի շուրջ մեկ ամբողջական պտույտ է կատարում 1957,47 երկրային օրվա ընթացքում, իր ուղեծրով շարժվելով միջինում 0,183911 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1828) Կաշիրինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիգկրասի

Սիգկրասի (հուն․՝ Σύγκραση, թուրքերեն՝ Sınırüstü), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։


== Բնակչություն ==
Ըստ 2011 թվականի մարդահամարի տվյալների գյուղի բնակչությունը կազմում է 186 մարդ, հիմնականում՝ թուրքեր։


== Ծանոթագրություններ ==
Էսպոտ

Էսպոտ (իսպ.՝ Espot), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պալյարս Սոբիրա շրջանում։ Տարածքը կազմում է՝ 97,30 կմ2։ Բնակչությունը՝ 360 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2012-07-17 at the Wayback Machine.
Página web del Ayuntamiento Archived 2012-07-17 at the Wayback Machine.
Información de la Generalitat de Catalunya Archived 2008-03-21 at the Wayback Machine.
Información del Institut d'Estadística de Catalunya
Información e imágenes del municipio Archived 2009-12-09 at the Wayback Machine.
Պոլաբերեն

Պոլաբերեն, պուաբների լեզուն։ Պատկանում է հնդեվրոպական լեզվաընտանիքի սլավոնական ճյուղի արևմտյան խմբին։ Խոսվել է Օդերի ստորին, Էլբայի ստորին ու միջին հոսանքների և Բալթիկ ծովի միջև ընկած տարածքում։ Առավելապես հայտնաբերում է կապեր պոմորյան լեզուների, լեհերենի, մասամբ՝ լուժիկերենի հետ։ XVIII դարի կեսերին պոլաբերենն իր տեղը զիջել է գերմաներենին։ Պոլաբերենի մասին կարելի է դատել XVII— XVIII դարերի սահմանագծում գրառված առանձին բառերով ու արտահայտություններով, տեղանվանական բազմաթիվ հետքերով, գերմանական խոսվածքներում եղած արտացոլումներով (բառապաշարային «պոլաբաբանություններ», որոշ ածանցներ, քերականական խառը սեռեր են)։ Կրել է գերմանականի ուժեղ ազդեցությունը (երկբարբառների առատություն, հոդի ձևավորում, բաղադրյալ ժամանակների կազմման առանձնահատկություններ, հոլովման համակարգի վերակազմում, բառային փոխառությունների առատություն են)։ Միաժամանակ Պոլաբերենում պահպանվել են այնպիսի հնաբանություններ, ինչպիսիք են երկակի թիվը, անցյալ կատարյալը և անկատարը։


== Ծանոթագրություններ ==
Ժողովածու (2304)

Ժողովածու (2304), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2304 թվի տակ։ Ձեռագիրը գրվել է 18-րդ դարում Աստվածատուր գրիչի կողմից։ Գրված է թղթի վրա, որը ունի 17,4×12,5 չափս։ Ձեռագիրը կազմված է 344 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ։ Հիշատակարան գրչի՝ 165բ։


== Բովանդակություն ==
Սիմ. Ջուղայեցւոյ Քերականութիւն, Տրամաբանութիւն, Վասն անձին մարդոյ, Մեկնութիւն Պրոկզի։


== Ծանոթագրություններ ==
Ժողովածու (3050)

Ժողովածու (3050), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3050 թվի տակ։ Ձեռագիրը գրվել է 1592 թվականին Ղուկաս սարկավագ գրիչի կողմից Թրվանճ գյուղում (Կարին)։ Ստացողը եղել է Ղուկաս սարկավագը։ Գրված է թղթի վրա, որն ունի 21,5x15,5 չափս։ Ձեռագիրը կազմված է 283 թերթից։ Գրված է միասյուն, բոլորգրով։ Ունի  կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ վրացերեն և  բոլորագիծ երկաթագրով, Ավետարան։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 82բ, 98բ, 211ա, հետագայի՝ 112ա (1615), 225բ (1699), 2բ, 119բ (1797), 215ա (ԺԸ դ.), 70ա (1829)։


== Բովանդակություն ==
Ներսես Շնորհալւոյ Թուղթ ընդհանրական,
Ի Հասարակաց խրատուց Յովհաննես Երզնկացւոյ,
Ի Կանոնդրսց Հայոց,
Հարցումն Յորնադի և պատասխանիք Մովսիսի և Դաւթի,
Հարցմունք Պիսոսի,
Դաբագլուխք,
Վասն խորհրդոյ պատարանդի,
Կիր․ Երզնկացւոյ Թուղթ առ Կարնեցիս,
Յովհաննես Երզնկացւոյ Բան հաւատոյ,
Վասն անխմոր նշխարին,
Ներս․ Լարբոնացւոյ Դեսպանագնացութիւն,
Թուղթք (Ներսես Շնորհալի, Գր․ Տղայ),
Ներսես Շնորհալւոյ նախադրութիւնք խրատականք յադուգ աղօթից,
Անուանք ձայնից,
Յովասափ և Բարադամ,
Յորդորակ,
Պարզատոմար,
Խոստովանութիւն մեղաց,
Տադր (Ֆրիկմ Մկրտիչ Նաղաշ, Յովհաննես Թլկուրտնցի, Ներսես Շնորհալի, Սիմեոն, անանուն),
Տեռիլ Գրիգոր Լուսաւորչի,
Մանունք։


== Ծանոթագրություններ ==
Օփենմոկո

Օփենմոկոն նախագիծ է, որի նպատակն է ստեղծել սմարթֆոն -ի պլատֆորմ, որը կհետևի ազատ և բաց կոդով ծրագրերի փիլիսոփայությանը։
Օփենմոկոն օգտագործում է OpenEmbedded կառուցման համակարգը և ipkg փաթեթների համակարգը։


== Ծրագրային ապահովում ==


=== Միջուկ ===
Լինուքս 2.6.20.2


=== Օգտագործողի մակարդակի ===
X.Org Server 7.1
Matchbox պատուհանների ղեկավար
GTK+ 2.6.10
Evolution Տվյալների սերվերԾրագրային ապահովումը հասանելի է այստեղից՝ openmoko.org Archived 2007-04-02 at the Wayback Machine..


== Սարքային ապահովևմ ==


=== Neo1973 ===
Առաջին OpenMoko սարքը կլինի FIC GSM Neo1973 սմարթֆոնը, կառուցողների տարբերակը հասանելի կլինի 2007 - ի ապրիլին US$350 գնով։ Իսկ հասարակական տարբերակը՝ 2007 - ի սեպտեմբերի 11 - ին։ Neo1973 - ը օգտագործում է օպտիմիզացված linux որպես աշխատանքի հիմք և ipkg - ն որպես փաթեթների ղեկավար։
Neo -ն անվանված է բջջային հեռախոսների ստեղծման տարվիով։ 

Phase 0 - ի կառուցողները արդեն ստացել են իրենց հեռախոսները։ received Archived 2007-03-23 at the Wayback Machine.


== Աղբյուրներ ==


== Արտաքին հղումներ ==
Official website Archived 2007-07-01 at the Wayback Machine.
Development portal
«LinuxDevices.com review»։ Արխիվացված օրիգինալից 2012-06-29-ին։ Վերցված է 2007-04-02
Բեժանիցկի շրջան

Բեժանիցկի շրջան (ռուս.՝ Бежаницкий район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Բեժանիցի։


== Աշխարհագրություն ==
Շրջանի տարածքի մակերեսը կազմում է 3535,3 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14462 մարդ։ Բնակչության խտությունը կազմում էր 4,09 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քեռի Ամոսը չի գնում աշխատանքի

«Քեռի Ամոսը չի գնում աշխատանքի» (անգլ.՝ A Sick Day for Amos McGee), մանկական նկարազարդ գիրք, որ ստեղծել են ամերիկացի երկու երիտասարդ հեղինակներ՝ գրող Ֆիլիպ Ստեդը և նրա կինը՝ նկարչուհի Էրին Ստեդը։ Այն դարձել է Ֆիլիպի երկրորդ գիրքը և Էրինի առաջին աշխատանքը որպես նկարազարդող։
Գիրքը արժանացել է հեղինակավոր մրցանակի՝ Կալդեկոտի մեդալի 2011 թվականին։


== Սյուժե ==
Ծեր քեռի Ամոսը ամեն օր ավտոբուսով գնում է կենդանաբանական այգի, որտեղ նա շատ գործ ունի. նա շախմատ է խաղում փղի հետ, մրցումով վազում է կրիայի հետ, լուռ նստում է ամաչկոտ պինգվինի մոտ, թաշկինակ է տալիս ռնգեղջյուրին և գիշերն ընթերցում բվի համար, որը վախենում է մթությունից։
Մի անգամ քեռի Ամոսը զգում է, որ հիվանդացել է, դրա համար էլ չի գնում կենդանաբանական այգի։ Կենդանիներն ամբողջ օրը ձանձրանում են, իսկ երեկոյան նույն ավտոբուսով շտապում են նրա տուն։ Նրանք զվարճացնում են քեռի Ամոսին. փիղը նրա հետ խաղում է շախմատ, պինգվինը նստում է նրա կողքին, ռնգեղջյուրը թաշկինակ տալիս, իսկ բուն գիրք է ընթերցում։ Կենդանիները գիշերում են քեռի Ամոսի տանը, իսկ առավոտյան ապաքինված քեռի Ամոսի հետ միասին գնում են կենդանաբանական այգի։


== Մրցանակներ ==
2010 – տարվա լավագույն մանկական նկարազարդ գիրք The New York Times-ի վարկածով
2011 – Կալդեկոտի մեդալ


== Ծանոթագրություններ ==


== Արտաքին հղումներ ==
«Дядя Амос не идёт на работу» на сайте издательства «Розовый жираф»
«Дядя Амос не идёт на работу»: трейлер книги
«Дядя Амос не идёт на работу»: сюжет на телеканале «Дождь»
Служащий зоопарка с нежнейшим сердцем (отзыв о книге)
Միքայել Ջաբար

Միքայել Ալեքսանդրի Ջաբար (Ջաբարյան), (1876, Թիֆլիս, Կովկասի փոխարքայություն, Ռուսական կայսրություն - հունիսի 9, 1917(1917-06-09), Թիֆլիս, Թիֆլիսի նահանգ, Ռուսական կայսրություն), հայ թատերական գործիչ, իրավաբան, խմբագիր։
Ստացել է իրավաբանական կրթություն։ Եղել է Թիֆլիսի քաղաքային դումայի անդամ, քարտուղար, «Տիֆլիսկի լիստոկ» թերթի խմբագիր, Հայոց դրամատիկական ընկերության վարչության նախագահ, դերասանական խմբի ռեժիսոր։ Նրա նախաձեռնությամբ 1908 թվականին Թիֆլիսում նշվել է արևելահայ թատրոնի 50-ամյակը։ Այդ առթիվ հրատարակել է «Հայոց դրամատիկական ընկերությունը Թիֆլիսում 1907-1908։ Տեղեկագիր» ժողովածուն։ Հոդվածներ է գրել Պետրոս Ադամյանի մասին։
Արգաստ

Արգաստ, գետ Պատմական Հայաստանում Վանա լճի հարավում։ Ոմանք նույնացնում են Արևելյան Տիգրիսի ձախակողմյան Կերկանդիլսու վտակի հետ։ Արգաստի անվան հետ է կամվում Մեծ Հայքի Մոկք աշխարհի Արգաստովիտ գավառը՝ ստուգաբանվելով Արգաստի հովիտ։


== Ծանոթագրություններ ==
7 for 7

7 for 7, հարավկորեական բոյ բենդ GOT7-ի յոթերորդ մինի ալբոմը։ Այն թողարկվել է 2017 թվականի հոկտեմբերի 10-ին` JYP Entertainment լեյբլով և լխավոր «You Are» երգով
:


== Տրեկ-լիստ ==


== Չարթեր ==


== Ծանոթագրություններ ==
Սրսկիչ մեքենաներ

Սրսկիչ մեքենաներ, հեղուկ թունաքիմիկատներով բույսերի սրսկումն իրագործող գյուղատնտեսական մեքենաներ կամ ապարատներ։ Սրսկիչ մեքենաներն օգտագործում են նաև շենքերի ախտահանման ժամանակ։


== Սրսկիչ մեքենաների տեսակները ==
Ըստ նշանակման, փոշիացնող սարքի և աշխատանքի ժամանակ տեղափոխման եղանակի՝ տարբերում են համապատասխանաբար դաշտային մշակաբույսերի, խաղողի և պտղատու այգիների մշակման, հիդրավլիկական, քամհարային և աերոզոլային, տրակտորային (կախովի և կցովի), թիկնափոկային (շալակի), ձիաքարշային և ավիացիոն սրսկիչներ։
Հիդրավլիկական սրսկիչներում հեղուկը ճնշման տակ մղվում է ծայրապանակները, մանրանում և այդտեղից արտանետվում մշակվող օբյեկտի վրա։
Քամհարային սրսկիչ մեքենաներում թունաքիմիկատը փոշիացնող ծայրապանակներով մշակվող օբյեկտի վրա է արտանետվում օդի հոսքի օգնությամբ։ Սրսկիչ մեքենաների հիմնական հանգույցները և մեխանիզմներն են՝ խառնիչով հեղուկամանը (ռեզերվուար), ճնշում ստեղծող պոմպը, օդափոխիչը (քամհարային սրսկիչ մեքենաներում), փողրակը կամ մետաղաձողը, ճնշման կարգավորիչը, փոշիացնող ծայրապանակները, լցավորման արտարկիչը։ Հեղուկի ծախսի չափը հսկվում է ճնշաչափով։ Տրակտորային սրսկիչների աշխատանքային օրգանները գործի են դրվում տրակտորի լիսեռի, թիկնափոկայինը՝ ձեռքի աշխատանքի, ավիացիոնը՝ ինքնաթիռի վրա տեղադրված քամհարի օգնությամբ։